**يعني إيه API؟ وليه بنستخدمه؟**

ببساطة **API واجهة برمجة التطبيقات)** هو **الكوبري** اللي بيربط بين البرامج أو الأنظمة المختلفة علشان تقدر تتواصل مع بعضها بسهولة**(**. يعني لو عندك تطبيق موبايل وعايزه يجيب بيانات من سيرفر، الـ API هو اللي بيعمل الشغل ده.

**مثال بسيط: المطعم والويتر**

تخيل إنك رايح مطعم وعايز تطلب أكلة. إنت مش هتدخل المطبخ بنفسك، صح؟  
هتطلب الأكل من **الويتر**، والويتر هو اللي هيوصل الطلب للمطبخ، وبعد ما الأكل يجهز، الويتر هيجيبه لك.

**في الحالة دي:**

* **إنت** = المستخدم أو التطبيق اللي عايز البيانات
* **المطبخ** = السيرفر اللي فيه البيانات
* **الويتر (API)** = الوسيط اللي بياخد الطلب منك ويرجّعه لك

**طيب بنستخدم API في إيه؟**

1. **جلب البيانات** : زي لما تطبيق الطقس يجيب لك درجة الحرارة من موقع الطقس
2. **إرسال البيانات** : زي لما تبعت رسالة واتساب أو ترفع صورة على فيسبوك
3. **الاتصال بين الأنظمة** : زي لما موقع يحط تسجيل الدخول بحساب جوجل أو فيسبوك

**شكل الـ API في Laravel**

في Laravel، بنقدر نعمل API باستخدام **Routes & Controllers** مثلا، لو عايزين نجيب بيانات كل العربيات من قاعدة البيانات، بنعمل كود زي ده:

Route::get('/cars', function () {

return response()->json([

['id' => 1, 'name' => 'Toyota', 'price' => 500],

['id' => 2, 'name' => 'BMW', 'price' => 1000]

]);

لما أي حد يطلب **/cars**، السيرفر هيرد عليه بالبيانات دي في شكل **JSON**، وده الشكل اللي التطبيقات بتفهمه.

**الخلاصة**

**API** هو الوسيط اللي بيخلّي الأنظمة تتواصل مع بعض  
بيستخدم في جلب وإرسال البيانات بين التطبيقات والسيرفر  
 **Laravel بيوفر طرق سهلة لعمل API باستخدام Routes و Controllers**